b'\n_START_ARTICLE_\nTil sidste mand\n_START_SECTION_\nHandling\n_START_PARAGRAPH_\nFilmen foreg\xc3\xa5r under 1. verdenskrig og f\xc3\xb8lger et britisk kavaleriregiment p\xc3\xa5 patrulje tv\xc3\xa6rs over den mesopotamiske \xc3\xb8rken. Sergenten, spillet af Victor McLaglen, er anf\xc3\xb8rer, efter at regiments ledende officer, som var den eneste, der kendte deres bestemmelsessted, er blevet dr\xc3\xa6bt af en arabisk snigskytte. Sergenten f\xc3\xb8rer dem mod nord i h\xc3\xa5bet om at kunne slutte sig til deres brigade. De g\xc3\xb8r holdt for natten ved en oase og finder om morgenen ud af, at deres heste er blevet st\xc3\xa5let, vagten dr\xc3\xa6bt og oasen omringet. En efter en dr\xc3\xa6bes m\xc3\xa6ndene, mens de desperat k\xc3\xa6mper mod fjenden og venter p\xc3\xa5 forst\xc3\xa6rkninger. Boris Karloff er med i den mest spektakul\xc3\xa6re d\xc3\xb8dsscene. Han spiller en religi\xc3\xb8s fanatiker, som bliver sindssyg og begynder at marchere mod araberne med et hjemmelavet kors.'